I monts ator For disore a son il cjanton a Est des Dolomotis: lis valadis si slargjin, la alteçe dai pics a cres, cambie il model de piere e il font dai trois.
Chest si viôt lant sù al Rifugjo Pacherini, rivant dongje de Cime di Suola, Pramajôr, Val de Vuere, dal Mus e il Torrione Comici. Chei monts chi si viodin ancje jessint di chê altre bande de valade, fasint i zîrs Malghe Tartoi, Malghe Tragonia e lis dôs adun: For disore - Malghe Tartoi - Malghe Tragonia.
Atent! Il zîr al è su un troi che, di Istât, si cjatin turiscj e int che e cjamine - la int parcui che a son stâts fats i trois. Al è miôr fâ il zîr d'Autun o di Invier, cul biel timp.
Il zîr di cheste pagjine al è te Val di Suola, tacant a For disore e rivant al Rifugjo Flaiban Pacherini. La rive sù e tache su asfalt, sierât a lis machinis. Si va sù po su troi/mulatiere, fin insomp. Tal toc asfaltât no son fastidis: un miscliç di rive sù - plan - rive jù, cuntune rampe juste al atac de mulatiere.
Il troi invezit al à tantis dificoltâts: il font al è in glerein, cualchi toc compat, altris tocs ruvinâts. Tocs de mulatiere e an une pendence vonde alte, a son dai traviers in len pe ploe - intop par chei in bici. Fâ il zîr d'Autun al è ancjemò plui dificil par vie des fueis ca son partiere. Di stès, al è miôr d'Autun che di Istât co e je masse int.
Il toc miôr al è chel a mieç de rive sù, il troi al travierse un gravar: si pues cjatâ un fond in glerie dulà che si sbrisse. Inmò, il toc abas de mulatiere al è in glerein; lant sù a son ancje pieris si scjampâ par no fermâsi.
In fin dai fats, si rive a fâ cuasi dute la rive sù in mountain bike, dome cualchi piçul toc di fâ a pît. La rive sù e je dute su mulatiere; jê e no je sul percors pal navigatôr, ma no si pues falâ, al è dome un troi pal Pacherini.
Rivâts al Rifugjo Pacherini a tache la rive jù - che invezit e je tal percors pal navigatôr - che al fâs la mulatiere fate prime, plui dai tocs che a tain. No son grandis dificoltâts, di stès al è di stâ atents ai impiçs (claps, traviers, font bagnât,...). Miôr dorpâ lis protesions.
Il zîr al è lunc 11 km cun 700 m di rive sù. Conseât fâlu d'Autun.
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn